TV7 JERUUSALEMMA UUDISED
Meie tänased teemad -
Iisraeli 20. parlament andis ametivande
USA jätkab sõjalist abi Egiptusele
Euroopa suurim pank investeeris Iisraeli ettevõttesse
Hamas treenib lapsarmeed
Knesseti katusele paigaldati päikesepaneelid
Iraan rahastab tunnelite ehitamist Gazast Iisraeli
TV7 Jeruusalemma Uudistest - Shalom!
Ynet Newsi teatel andis Iisraeli uus, 20. parlament Knesset
eelmisel teisipäeval ametivande ja vandus truudust Knessetile.
120-kohalises parlamendis on 39 uut liiget.
Peaminister Netanyahu pidas kõne ja andis Knesseti lubaduse
aidata rahval ületada takistused ja vähendada lõhesid.
Netanyahu tervitas uusi rahvasaadikuid ja ütles,
et nad kõik võivad uhked olla oma ainulaadse saavutuse üle,
ehk hinnalise demokraatia säilitamise üle,
eriti kõikjal nähtavate rahutuste valguses.
The Times of Israeli teatel vabastas USA president Obama
külmutatud sõjalise abi Egiptusele.
Katkestus johtus Egiptuse valitsuse kokkurvarisemisest
ja sellega püüti edendada Kairo võimet
tõrjuda äärmuselementide ohtu regioonis.
USA saadab Obama lubaduse järgi Egiptusele 12 F-16 hävitajat,
20 raketti ja 125 tanki. Obama jätkab ka
üle miljoni USD suuruse sõjalise abi nõudmist Egiptusele.
Valge Maja väitel jääb Egiptus
USA sõjalise abi saamises maailmas teisele kohale.
Abi jätkub ajal, kui Egiptus on püüdnud võtta juhtrolli
araablaste sõjalise liidu loomisel
terrorismivastaseks võitluseks regioonis.
Samal ajal on araabiamaad väljendanud ka muret
Washingtoni ja Teherani vaheliste
Iraani tuumaprogrammi puudutavate kõneluste suhtes.
Araabiamaad kardavad, et USA ühineb Iraaniga
oma pikaajaliste regionaalsete liitlaste, nagu Egiptus, asemel.
Valge Maja esindaja teatel
aitab abi tegeleda Egiptuses
ISISega ühinenud rühmitustega,
kes on rünnanud Egiptuse sõdureid ja tsiviilelanikke.
Valge Maja teatel ei anta garantiisid
Egiptuse arengu suhtes demokraatia suunas,
vaid abi antakse USA rahvusliku julgeoleku nimel.
The Times of Israeli teatel
investeerib Euroopa suurim pank Santander 5 mln USD
Iisraeli finantsvaldkonna kasvuettevõttesse MyCheck.
Santanderil pole varasemat kogemust Iisraeli rahandustehnoloogia vallas.
2011. a loodud MyCheck on nutitelefonirakendus,
mille abil saab maksta arveid näiteks restoranides ja hotellides.
Tegu on kauaoodatud tehnoloogiaga,
mis võimaldab kasutada telefoni nagu krediitkaarti.
Santanderilt saadud vahendeid kasutab MyCheck
rahvusvahelise laienemise kiirendamiseks,
eriti USAs ja Lääne-Euroopas, ning müügi ja turustamise toeks.
Lisaks investeeringule on Santanderil nüüd rakendus,
mida võib kasutada eri otstarveteks.
Euroopa suurimal firmal on Euroopas ja Ameerikas üle 100 mln kliendi.
Arutz Sheva teatel treenib Hamas Gazas lapsarmeed.
Lähis-Ida Uurimuskeskuse 11-minutilises dokfilmis
näeb lähedalt tuhandete laste treenimist Gazas
erilistes terrorikoolitus- ja ajupesulaagreis.
Dokfilmi materjali filmis uurimiskeskuse palgatud teletiim.
Video teatel juhitakse laagreid
koostöös ÜRO Palestiina põgenike ühendusega UNRWA,
kes haldab koole, kus Gaza lapsed käivad.
Videol esinev Hamasi tippliige väljendab rahulolu
koostöö suhtes UNRWAga.
Teises videolõigus peab Hamasi tippliige kõnet
sõjaväevormides lastele.
Tema sõnul on lapsed see põlvkond,
kelle saatus on noorusele vaatamata võidelda,
ja et nad drillivad džihaadi jaoks.
Lähis-Ida Uurimiskeskuse sõnul kinnitab UNRWA veebileht,
et ühenduse õppekava otsustab Hamas
ja sinna kuulub ka sõdurikoolitus.
Israel Hayom teatab Knesseti katusele paigaldatud
päieksepaneelidest, mida on väidetavalt rohkem
kui ühegi teise riigi parlamendihoone katusel.
Ca 1500 paneeli toodavad 10% Knessetis kasutatavast elektrist
ja iga aasta säästetakse hinnanguliselt 400 000 USD.
Paneelide pindala on üle 4500 ruutmeetri,
mis teeb Knesseti maailma rohelisimaks parlamendiks.
Knesseti päiksepaneelid on osa projektist Roheline Knesset,
mis hõlmab kokku 13 projekti
Knesseti muutmiseks keskkonnasõbralikumaks.
Teiste energiasäästuprojektide seas on säästulampide paigaldamine,
parlamendisaadikute aruvtite automaatne sulgumine päeva lõpus
ja konditsioneeride toodetud vee kasutamine
Knesseti aedade kastmiseks.
See kõik alandab kolmandiku võrra Knesseti energiatarbimist.
Teadlased hakkavad Knesseti katusel ka ökoloogilisi uurimusi tegema.
Israel Hayom teatab Gaza naabruse Lõuna-Iisraeli asulate murest
piiriala tunnelite suhtes.
Nad olid mures, kuid mitte üllatunud
Sunday Telegraphi raporti suhtes, mille järgi Iraan on vahendanud
Hamasi sõjalisele tiivale kümneid miljoneid dollareid,
mis on mõeldud Iisraeli armee hävitatud tunnelite taastamiseks.
Iisrael hävitas tunnelid mullusuvise Gaza operatsiooni ajal.
Paljud piirialade Iisraeli asulad on hoiatanud viimasel ajal
tunnelite ohu suhtes muuhulgas ka Iisraeli Kaitseministeeriumi.
Mullusuviste lahingute ajal kasutasid Gaza terroristid tunneleid
arvukateks Iisraeli-vastasteks rünnakuteks.
Need olid meie tänased uudised. Shalom ja kohtumiseni!
Tõlge: Monika Jaaguri